ΓΡΑΠΤΗ ΕΡΩΤΗΣΗ E-2475/99

υποβολή: Mara Sornosa Martnez (PSE) προς την Επιτροπή

(16 Δεκεμβρίου 1999)

Θέμα: Επίπεδο των εκπομπών διοξινών από τους κλιβάνους της Ευρωπαϊκής Ένωσης

Πολλοί κλίβανοι καύσης αστικών αποβλήτων που λειτουργούν στα διάφορα κράτη μέλη εξακολουθούν να εκπέμπουν επίπεδα διοξινών καιφουρανίων που είναι ανώτερα από το όριο που συνιστά η Ευρωπαϊκή Ένωση. Σύμφωνα με την πρώτη ισπανική απογραφή για τις εκπομπές αυτών των ουσιών που δημοσιεύτηκε πρόσφατα από το Ανώτατο Συμβούλιο Επιστημονικών Έρευνών, παρά το γεγονός ότι το επίπεδο εκπομπών που συνιστά η ΕΕ είναι 0,1 νανογραμμάρια ανά κυβικό μέτρο, σε ορισμένες εγκαταστάσεις καύσης αποβλήτων το επίπεδο των εκπομπών φθάνει μέχρι και 1,08 νανογραμμάρια ανά κυβικό μέτρο.

Προς το παρόν, δεν μπορούμε να διαβεβαιώσουμε ότι η οδηγία Σεβέζο εφαρμόζεται με αυστηρότητα από όλες τις κυβερνήσεις των κρατών μελών, δεδομένου ότι πολλοί κλίβανοι καύσης αποβλήτων εξακολουθούν ναπερβαίνουν τα όρια εκπομπών που συνιστά η ΕΕ.

Λαμβάνονταςπόψη ότι η Επιτροπή έχει προβλέψει την έγκριση, περί τα τέλη του τρέχοντος έτους, μιας νέας οδηγίας για τις προδιαγραφές λειτουργίας όλων των ειδών των κλιβάνων η οποία καθορίζει πολύ αυστηρούς όρους για τα ανώτατα όρια εκπομπών ρύπων στην ατμόσφαιρα και λαμβάνοντας επίσηςπόψη τους κινδύνους για τη δημόσιαγεία που συνεπάγονται οιπερβολικές εκπομπές φουρανίων και διοξινών, όπως έχει επανειλημμένα προειδοποιήσει η Παγκόσμια Οργάνωση Υγείας (ΠΟΥ),

σκοπεύει η Επιτροπή να απευθυνθεί στις διάφορες κυβερνήσεις προκειμένου να τους ζητήσει να τηρούνται, στο σύνολο του εδάφους τους, οι κοινοτικές συστάσεις για τις εκπομπές διοξινών και φουρανίων που προέρχονται από τις εγκαταστάσεις καύσης στερεών αποβλήτων και, κατά συνέπεια, να εφαρμοσθούν χωρίς χρονοτριβή τα μέτρα που είχαν προβλεφθεί στην περίπτωση του Σεβέζο;

Ποιους μηχανισμούς ή ενισχύσεις έχει εφαρμόσει η Επιτροπή προκειμένου να εξασφαλίσει ότι οι κλίβανοι που λειτουργούν στο κοινοτικό έδαφος θα προσαρμοσθούν στα ανώτατα όρια εκπομπών που συνιστά η ΕΕ;

Απάντηση της κας Wallstrm εξ ονόματος της Επιτροπής

(19 Ιανουαρίου 2000)

Επί του παρόντοςπάρχουν τρία νομοθετικά κείμενα που αποσκοπούν στον περιορισμό των εκπομπών από τις εγκαταστάσεις καύσης. Η οδηγία 94/67/ΕΚ του Συμβουλίου, της 16ης Δεκεμβρίου 1994(1) καλύπτει την καύση των πλέον επικίνδυνων αποβλήτων, η οδηγία 89/369/ΕΟΚ του Συμβουλίου, της 8ης Ιουνίου 1989 σχετικά με την πρόληψη της ατμοσφαιρικής ρύπανσης που προκαλείται από τις νέες εγκαταστάσεις καύσης αστικών απορριμμάτων(2) και η οδηγία 89/429/ΕΟΚ του Συμβουλίου, της 21ης Ιουνίου 1989 σχετικά με τη μείωση της ατμοσφαιρικής ρύπανσης που προκαλείται από τιςφιστάμενες εγκαταστάσεις καύσης αστικών απορριμμάτων(3), καλύπτουν την καύση των αστικών απορριμμάτων. Μελλοντικά, τα τρία νομοθετικά κείμενα θα καταργηθούν και θα αντικατασταθούν από ενιαία οδηγία, η οποία θα θέτει ως οριακή τιμή εκπομπών για τις διοξίνες το 0,1 νανογραμμάριο ισοδύναμης τοξικότητας ανά κυβικό μέτρο. Η οδηγία 96/82/ΕΚ του Συμβουλίου, της 9ης Δεκεμβρίου 1996 για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες(4), η επονομαζόμενη οδηγία Seveso, επιδιώκει κατ' αρχήν να μειώσει τη δυνατότητα πρόκλησης μεγάλων ατυχημάτων σε βιομηχανικές εγκαταστάσεις και δεν προβλέπει όρια εκπομπών.

Στις 25 Νοεμβρίου 1999, το Συμβούλιο εξέδωσε κοινή θέση επί της πρότασης οδηγίας για την καύση. Η τελική έγκριση αναμένεται το φθινόπωρο του 2000. Η προτεινόμενη οριακή τιμή εκπομπών για τις διοξίνες θα αρχίσει να ισχύει για τιςφιστάμενες εγκαταστάσεις πέντε έτη μετά από την έγκριση της οδηγίας, ήτοι μάλλον το φθινόπωρο του 2005.

Μετά από την παρέλευση της μεταβατικής περιόδου, η Επιτροπή θα εφαρμόσει όλα τα μέσα που προβλέπονται στη συνθήκη ΕΚ προκειμένου να ενισχύσει την θέση σε ισχύ και την ορθή εφαρμογή της οδηγίας.

(1) ΕΕ L 365 της 31.12.1994.

(2) ΕΕ L 163 της 14.6.1989.

(3) ΕΕ L 203 της 15.7.1989.

(4) ΕΕ L 10 της 14.1.1997.